تارىم دەرياسى ھەۋزىسى بايىنغولىن باشقۇرۇش ئىدارىسىنىڭ ئىدارە باشلىقى ما يۈچى تونۇشتۇرۇپ مۇنداق دېدى: ئىلگىرىكى نەچچە يىلدا قايدۇ دەرياسىغا قويۇلىدىغان سۇ مىقدارى ئازلاپ كەتكەچكە، باغراش كۆلىنىڭ سۇ ئورنى ئۈزلۈكسىز تۆۋەنلەپ، كۆنچى دەرياسىنىڭ ئوتتۇرا، تۆۋەن ئېقىنىدا سۇ بايلىقى ناھايىتى كەمچىل بولدى، پۇخۇي سۇ ئامبىرىنىڭ تۆۋەن تەرىپىدىكى 654 كىلومېتىر دەريا يولى ئاساسىي جەھەتتىن ئېقىن ئۈزۈلۈش ھالىتىدە تۇردى، ئەڭ قىسقا بولغاندا ئاران 110 كىلومېتىرلا قېلىپ، يەر ئاستى سۇ ئورنى زور دەرىجىدە تۆۋەنلەپ، تەبىئىي ئورمان، ئوتلاق ئېغىر چېكىنىپ، كۆنچى دەرياسىنىڭ ئوتتۇرا، تۆۋەن ئېقىنىنىڭ ئىككى قىرغىقىدىكى توغراق ئاساس قىلىنغان چۆللەشكەن دەريا قىرغىقى ئورمىنىنىڭ ئېكولوگىيە سىستېمىسى ئېغىر زىيانغا ئۇچراپ، تۈرلەرنىڭ كۆپ خىللىقىدا كېمىيىش ۋەزىيىتى كۆرۈلدى، چاڭ - توزان ۋە قۇم - بورانلىق ھاۋا رايى كۆپىيىپ، ھاۋا سۈپىتىنىڭ تۆۋەنلىشى روشەنلىشىپ، كۆنچى دەرياسى ھەۋزىسىنىڭ ئېكولوگىيەلىك مۇھىتى قاتتىق خىرىسقا دۇچ كەلدى.